# …………………….**sz. napirend**

**Előterjesztve:** Költségvetési, Pénzügyi és Vagyonnyilatkozatokat Ellenőrző Bizottsághoz

# **ELŐTERJESZTÉS**

# **A Képviselő-testület 2017. december 19-i rendes ülésére**

**Tárgy:Budapest II. kerületi Polgármesteri Hivatal 2018. évi Belső Ellenőrzési Terve, és Budapest Főváros II. Kerületi Önkormányzat Egészségügyi Szolgálatának 2018. évi Belső Ellenőrzési Terve**

**Készítette:** ………………………………

Tuba Mónika

belső ellenőrzési vezető

**Egyeztetve:** ……………………………….

Dankó Virág

Alpolgármester

## Látta: ……………………………….

dr. Murai Renáta

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 119. § (5) bekezdése szerint „A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 32. § (3) és (4) bekezdése szerint: „Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző ….. részére a tárgyévet megelőző év november 30-ig. …..”

„Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.”

A Költségvetési, Pénzügyi és Vagyonnyilatkozatokat Ellenőrző Bizottság a kialakult véleményét a testületi ülésen ismerteti.

Kérem a tisztelt Képviselő-testületet, hogy a határozati javaslatokat fogadja el.

# **Határozati javaslatok**

1. A Képviselő-testület úgy dönt, hogy jóváhagyja a Budapest II. kerületi Polgármesteri Hivatal jelen határozat mellékletét képező, 2018. évre szóló Belső Ellenőrzési Tervét.

Felelős: Jegyző

Határidő: azonnal

2. A Képviselő-testület úgy dönt, hogy jóváhagyja a Budapest Főváros II. Kerületi Önkormányzat Egészségügyi Szolgálatának jelen határozat mellékletét képező, 2018. évre szóló Belső Ellenőrzési Tervét.

Felelős: Jegyző

Határidő: azonnal

**/A határozatok elfogadása egyszerű többségű szavazati arányt igényel./**

**Budapest, 2017. december 07.**

**dr. Szalai Tibor**

**Jegyző**

[Egészségügyi Szolgálat Belső Ellenőrzési Terv](Egészségügyi%20Szolgálat%202018.%20évi%20Belső%20Ellenőrzési%20Terve%20(aláírt).pdf)

**1. határozati javaslat melléklete**

**Budapest II. kerületi Polgármesteri Hivatal**

**2018. évi Belső Ellenőrzési Terve**

A költségvetési szervek belső ellenőrzési rendjét meghatározó jogszabályi környezet alapján került sor a Belső Ellenőrzési Terv összeállítására.

A főbb jogszabályi előírások az alábbiak:

**- Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 119. § (4) és (5) bekezdése** értelmében: „A jegyző köteles gondoskodni – a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.”

„A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

**- Az államháztartásról szóló 2011. évi CXCV. törvény (a továbbiakban: Áht.) 70. § (1) bekezdése** értelmében „A belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni. A belső ellenőrzést végző személy vagy szervezet tevékenységét a költségvetési szerv vezetőjének közvetlenül alárendelve végzi, jelentéseit közvetlenül a költségvetési szerv vezetőjének küldi meg. Az irányító szerv belső ellenőrzést végezhet

a) az irányítása alá tartozó bármely költségvetési szervnél,

b) a saját vagy az irányítása, felügyelete alá tartozó költségvetési szerv használatába, vagyonkezelésébe adott nemzeti vagyonnal való gazdálkodás tekintetében,

c) az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél, és

d) az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál.”

**- A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.) 15.** **§ (1) bekezdése** értelmében „A költségvetési szerv vezetője köteles biztosítani a belső ellenőrzés működéséhez szükséges forrásokat.”

- A **Bkr. 31. § (2) bekezdése** értelmében „Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

- A **Bkr. 31. § (4) bekezdése** értelmében „Az éves ellenőrzési terv tartalmazza:

a) az ellenőrzési tervet megalapozó elemzések és a kockázatelemzés eredményének összefoglaló bemutatását;

b) a tervezett ellenőrzések tárgyát;

c) az ellenőrzések célját;

d) az ellenőrizendő időszakot;

e) a rendelkezésre álló és a szükséges ellenőrzési kapacitás meghatározását;

f) az ellenőrzés típusát;

g) az ellenőrzések tervezett ütemezését;

h) az ellenőrzött szerv, illetve szervezeti egységek megnevezését;

i) a tanácsadó tevékenységre tervezett kapacitást;

j) a soron kívüli ellenőrzésekre tervezett kapacitást;

k) a képzésekre tervezett kapacitást;

l) az egyéb tevékenységeket.”

A **Bkr. 32. § (3) és (4) bekezdése** szerint: „Helyi önkormányzati költségvetési szerv esetén a belső ellenőrzési vezető a tárgyévre vonatkozó éves ellenőrzési tervét megküldi a jegyző ….. részére a tárgyévet megelőző év november 30-ig. …..”

„Helyi önkormányzati költségvetési szervek esetében az éves ellenőrzési tervet a képviselő-testület a tárgyévet megelőző év december 31-ig hagyja jóvá.”

A 2018. évi ellenőrzési terv az I-53-11/2015. Jegyzői Intézkedésbe foglalt Belső Ellenőrzési Stratégiai Tervvel, továbbá az I-53-12/2015. Jegyzői Intézkedéssel kiadott Belső Ellenőrzési Kézikönyvben foglaltakkal összhangban került összeállításra.

**A rendelkezésre álló belső ellenőrzési kapacitás**

A Polgármesteri Hivatalban a 2017. őszén történt szervezetfejlesztés eredményeként október 01-től megszűnt a Belső Ellenőrzési Egység, mint önálló szervezeti egység. A belső ellenőrzés az újonnan létrejött Jegyzői Igazgatósághoz, azon belül a Jegyzői Titkársághoz került. Kovács Erika belső ellenőr 2017. október 01-től már nem dolgozik a Polgármesteri Hivatalban, azóta a Polgármesteri Hivatal belső ellenőrzése 1 fő belső ellenőrzési vezetőből áll. A vezetőség tájékoztatása szerint hamarosan kiírásra kerül a megüresedett belső ellenőri státuszra az álláspályázat, ezért a vezetőséggel egyeztetve a 2018. évi tervet január 01-től február 28-ig terjedő időszakra 1 fő belső ellenőrzési vezetővel számolva, március 01-től december 31-ig terjedő időszakra 1 fő belső ellenőrzési vezetővel és 1 fő belső ellenőrrel számolva készítem el.

Mivel a 2017. évi terv január 01-től december 31-ig terjedő időszakra 1 fő belső ellenőrzési vezetővel és 1 fő belső ellenőrrel számolva készült, a belső ellenőr szeptember végén történt távozása miatt, kapacitás hiányában nem kerülhetett sor az összes 2017-re tervezett ellenőrzés lefolytatására. Az elmaradt 5 db. ellenőrzés mindegyike bekerült a 2018. évi tervbe. Az elmaradt, és ezért 2018-ra átcsúszó vizsgálatok a következők:Városrendészeti és Környezetvédelmi Iroda Parkolási Csoportjának és Jogi Csoportjának követeléskezelő tevékenysége; Az Önkormányzat 2016. évi beszámolója mérlegtételeinek alátámasztásaként elvégzett eszközök és források selejtezése és leltározása; A szervezeti integritást sértő események kezelésének eljárásrendje, valamint az integrált kockázatkezelés eljárásrendje; A II. kerületi Kulturális Közhasznú Nonprofit Kft. gazdálkodása; A helyi nemzetiségi önkormányzatokkal kötött Együttműködési megállapodás.

Abelső ellenőri kapacitás alapján az ellenőrzésekre fordítható és a tervezett ellenőrzések teljesítéséhez szükséges munkanapok száma:

| 2018. évben a munkanapok száma:  Munkanapok száma 2 főre összesen:  (1 fő belső ellenőrzési vezető január 01.-december 31.  1 fő belső ellenőr március 01.-december 31.)  ebből kieső idők:  szabadság (66 nap tárgyévi, 17 nap előző évi)  (1 fő belső ellenőrzési vezető 36 nap tárgyévi  1 fő belső ellenőr időarányosan kb. 30 nap tárgyévi)  szakmai továbbképzésre fordított napok száma (2 fő)  (BET:4x2nap;ÁBPE II.:2x1nap; Mérlegképes:2x2nap)  jogszabályok, szakmai anyagok tanulmányozása (2 fő)  a tanácsadó tevékenységre tervezett kapacitás (2 fő)  a Bkr.-ben meghatározott vezetői feladatok ellátása  (A Belső Ellenőrzési Kézikönyv átdolgozása a Nemzetgazdasági Minisztérium 266 oldalas mintája alapján: 20 nap; A Stratégiai Terv elkészítése: 6 nap; Beszámoló készítés: 10 nap; Terv készítés: 9 nap; új kolléga felvétele és betanítása, a kolléga Jelentéseinek átolvasása, nyilvántartások vezetése, egyéb vezetői feladatok: 27 nap)  Ellenőrzésre fordítható munkanapok száma:  2018. évre tervezett ellenőrzések erőforrás-szükséglete:  Soron kívüli ellenőrzések kapacitása (10%)  Ellenőrzésre fordítandó munkanapok száma: | -83 nap  -14 nap  -12 nap  -20 nap  -72 nap | 250 nap  458 nap  257 nap  232 nap  25 nap  257 nap |
| --- | --- | --- |

A Belső Ellenőrzési Tervben szereplő ellenőrzésekre a következő jogszabályok adják meg a felhatalmazást:

1. A Polgármesteri Hivatal és az Önkormányzat irányítása alá tartozó költségvetési szervek felügyeleti jellegű ellenőrzésére vonatkozóan az **Mötv. 119. § (4)** **bekezdése**: „….. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.” Az **Áht. 70. § (1) a) pontja**: „…..Az irányító szerv belső ellenőrzést végezhet az irányítása alá tartozó bármely költségvetési szervnél.”

2. Az Önkormányzat által nyújtott költségvetési támogatások felhasználásával kapcsolatos ellenőrzés a kedvezményezetteknél az **Áht. 70. § (1) c) pontja** szerint:„….. Az irányító szerv belső ellenőrzést végezhet az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél.”

3. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságok tulajdonosi ellenőrzésére vonatkozóan az **Áht. 70. § (1) d) pontja**: „….. Az irányító szerv belső ellenőrzést végezhet az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál. **A köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontja** szerint „köztulajdonban álló gazdasági társaság: az a gazdasági társaság, amelyben a ….. helyi önkormányzat ….. külön-külön vagy együttesen számítva többségi befolyással rendelkezik.”

4. A helyi nemzetiségi önkormányzatok belső ellenőrzésére vonatkozóan az **Áht. 6/C. § (1) bekezdés és (2) a) és b) pontja**: „….. A helyi önkormányzat bevételeivel és kiadásaival kapcsolatban ….. az ellenőrzési ….. feladatok ellátásáról az önkormányzati hivatal gondoskodik.” „Az (1) bekezdést a helyi nemzetiségi önkormányzatra ….. is alkalmazni kell, azzal, hogy helyi önkormányzaton helyi nemzetiségi önkormányzatot ….. kell érteni”, illetve hogy a „helyi nemzetiségi önkormányzat bevételeivel és kiadásaival kapcsolatban az ….. ellenőrzési feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.” A **Bkr. 15. § (7) a) pontja** szerint „….. a helyi nemzetiségi önkormányzat ….. belső ellenőrzési feladatait a képviselő-testület ….. döntése alapján elláthatja az irányító szerv által foglalkoztatásra irányuló jogviszonyban alkalmazott ….. belső ellenőr.”

5. 2017. január 01-től a gazdasági szervezettel nem rendelkező költségvetési szervek belső ellenőrzésére vonatkozóan a **Bkr. 15. § (4) bekezdése**: „A gazdasági szervezettel nem rendelkező költségvetési szervek belső ellenőrzését a gazdasági szervezetének feladatait ellátó költségvetési szerv, vagy az irányító szerv által kijelölt szerv végzi.” **Bkr. 15. § (4b) bekezdése**: „Az a belső ellenőr, aki a (4) ….. bekezdés alapján a gazdasági szervezettel nem rendelkező ….. önkormányzati költségvetési szerv belső ellenőrzését is ellátja, ennél a szervnél az irányító (vagy az általa kijelölt) szerv ….. belső ellenőreként ugyanarra a területre vonatkozóan az előző vizsgálatot követő egy éven belül vizsgálatvezetőként nem végezhet ellenőrzést.” **Bkr. 29. § (4) bekezdése**: „Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a belső ellenőrzést ellátó szervnek a tervezés során elkülönítetten kell terveznie az irányító szervként, illetve a költségvetési szerv belső ellenőreként végzett ellenőrzéseket. Azon ellenőrzések tervezésébe, amelyeket belső ellenőrként végez el, be kell vonnia az irányított szervet, továbbá az ennek eredményeként elkészített ….. éves ellenőrzési tervét az irányított költségvetési szerv vezetőjének kell jóváhagynia.” **Bkr. 35. § (8) bekezdése**: „Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a költségvetési szerv vezetője alatt az irányított szerv vezetőjét kell érteni azon ellenőrzések végrehajtása esetén, ahol az irányító szerv belső ellenőre az irányított szerv belső ellenőreként jár el.”

Az ellenőrzési feladatok **Kockázatelemzés** alapján kerültek be az éves ellenőrzési tervbe. A Kockázatelemzés a jövő évi ellenőrzések felsorolása után található.

**A. A Polgármesteri Hivatal működésével, gazdálkodásával kapcsolatos ellenőrzések**

A Képviselő-testület munkájának segítése, döntéseinek előkészítése és végrehajtása érdekében az éves hivatali ellenőrzési feladatok meghatározása, elvégzése során **elsődleges cél** annak megállapítása, hogy

* a Polgármesteri Hivatal működése, szabályozottsága megfelel-e a jogszabályi előírásoknak;

- a Polgármesteri Hivatal szervezeti és működési rendje megfelelően biztosítja-e az önkormányzati feladatok hatékony és szakszerű ellátását, a gazdálkodással összefüggő feladatok szabályszerű ellátását, maradéktalanul érvényesülnek-e az erre vonatkozó követelmények;

* a Polgármesteri Hivatalon belül működő egyes belső szervezeti egységek a vonatkozó jogszabályokban, belső intézkedésben foglaltak szerint látják-e el tevékenységüket;
* a belső kontrollrendszer kialakítása és működtetése szabályszerű volt-e;
* az Önkormányzat által nyújtott költségvetési támogatások felhasználása és elszámolása szabályszerűen történt-e?

**I. Szabályszerűségi, pénzügyi, és teljesítmény-ellenőrzések**

**1.** Az ellenőrzött **szervezeti egységek**: **A Gazdasági Igazgatóság és az Aljegyző** (1024 Budapest, Mechwart liget 1.)

Az ellenőrzés **tárgya** **az Állami Számvevőszék „Önkormányzatok belső kontrollrendszere, Az önkormányzatok belső kontrollrendszere kialakításának és működtetésének ellenőrzése – Budapest Főváros II. Kerület 2017.” címmel készült jelentésében tett összefoglaló megállapítások és javaslatok végrehajtására kiadott I-303-5/2017. Polgármesteri-Jegyzői Együttes Intézkedés végrehajtása.**

Az ellenőrzés **célja** annak megállapítása, hogy az Állami Számvevőszékjavaslatai mennyiben hasznosultak, a Polgármesteri Hivatal végrehajtotta-e az Intézkedési tervben foglaltakat.

Az ellenőrizendő **időszak**: 2017. év

Az ellenőrzés **jellege**: célvizsgálat

A szükséges ellenőrzési **kapacitás**: 9 ellenőri munkanap

Az ellenőrzés **típusa**: megfelelőségi és szabályszerűségi

Az ellenőrzés **ütemezése**: II. negyedév

Az ellenőrzés **módszere**: tételes vagy szúrópróbaszerű

**2.** Az ellenőrzött **szervezeti egységek**: **Városüzemeltetési Igazgatóság Parkolási Osztálya és Parkolási Ügyfélszolgálata** (1023 Budapest, Bécsi út 17-21.)

Az ellenőrzés **tárgya** **a Városüzemeltetési Igazgatóság Parkolási Osztályának és Parkolási Ügyfélszolgálatának követeléskezelő tevékenysége.**

Az ellenőrzés **célja** a követeléskezelő tevékenység jogszerűségének és hatékonyságának értékelése, szükség esetén tanácsadási tevékenység keretében javaslatok megfogalmazása.

Az ellenőrizendő **időszak**: 2017. év

Az ellenőrzés **jellege**: célvizsgálat

A szükséges ellenőrzési **kapacitás**: 20 ellenőri munkanap

Az ellenőrzés **típusa**: szabályszerűségi, pénzügyi, teljesítmény-ellenőrzés

Az ellenőrzés **ütemezése**: II. negyedév

Az ellenőrzés **módszere**: tételes vagy szúrópróbaszerű

**3.** Az ellenőrzött **szervezeti egységek**: **Gazdasági Igazgatóság Pénzügyi és Költségvetési Osztálya, Vagyonhasznosítási és Ingatlan-nyilvántartási Osztálya, és Üzemeltetési Osztálya**, szükség esetén további kapcsolódó osztályok. (1024 Budapest, Mechwart liget 1.)

Az ellenőrzés **tárgya** **az Önkormányzat 2016. évi beszámolója mérlegtételeinek alátámasztásaként elvégzett eszközök és források selejtezése és leltározása.**

Az ellenőrzés **célja** annak megállapítása, hogy végrehajtották-e a Jegyző által 2016. október 10-én kiadott Leltározási Ütemterv és Utasításban foglaltakat, a leltárfelvétel teljes körűen megvalósult-e. Szabályozott volt-e a selejtezési és leltározási tevékenység, a végrehajtás a jogszabályoknak és a belső szabályoknak megfelelően történt-e. Volt-e leltárkülönbözet.

Az ellenőrizendő **időszak**: A2016. december 31-ei fordulónapi leltár felvételéhez és kiértékeléséhez kapcsolódó időszak. Selejtezésnél a 2016. év.

Az ellenőrzés **jellege**: célvizsgálat

A szükséges ellenőrzési **kapacitás**: 30 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: II. negyedév

Az ellenőrzés **módszere**: tételes vagy szúrópróbaszerű

**4.** Az ellenőrzött **szerv/szervek** kijelölésére kockázatelemzés alapján később kerül sor.

Az ellenőrzés **tárgya** **az Önkormányzat által nyújtott költségvetési támogatások felhasználása.**

Az ellenőrzés **célja** annak megállapítása, hogy a támogatások felhasználása és elszámolása szabályszerűen történt-e. A kapcsolódó dokumentumok alátámasztják-e a támogatás szabályszerű felhasználását és elszámolását.

Az ellenőrizendő **időszak**: 2017. évi támogatási időszak

Az ellenőrzés **jellege**: célvizsgálat

A szükséges ellenőrzési **kapacitás**: 5 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: IV. negyedév

Az ellenőrzés **módszere**: tételes vagy szúrópróbaszerű

**II. Utóvizsgálatok**

A Polgármesteri Hivatalnál 2018-ban utóvizsgálatra nem kerül sor.

**B. Az Önkormányzat irányítása alá tartozó költségvetési szervekkel kapcsolatos felügyeleti jellegű ellenőrzések**

Az intézményi ellenőrzési feladatok meghatározása, elvégzése során **elsődleges cél** annak értékelése, hogy az Önkormányzat irányítása alá tartozó költségvetési intézmények

* működése, gazdálkodása mennyiben szervezett, szabályozott;

- a rendelkezésükre bocsátott vagyonnal, pénzeszközökkel felelősen, a jogszabályi előírásoknak megfelelően gazdálkodnak-e;

* milyen színvonalon tesznek eleget beszámolási, könyvvezetési kötelezettségüknek;
* operatív gazdálkodása kielégíti-e a követelményeket;
* a belső kontrollrendszer kialakítása és működtetése szabályszerű volt-e?

**I. Pénzügyi-gazdasági ellenőrzések**

**1.** Az ellenőrzött **szerv**: **Család- és Gyermekjóléti Központ** (1027 Budapest, Horvát utca 2-12.)

Az ellenőrzés **tárgya** **a Központ működése és gazdálkodása.**

Az ellenőrzés **célja** annak megállapítása, hogy szabályszerűen történt-e a belső kontrollrendszer kialakítása és működtetése, az biztosította-e a közpénzzel és a vagyonnal történő szabályszerű és felelős gazdálkodást, valamint a beszámolási és adatszolgáltatási kötelezettségek szabályszerű teljesítését.

Az ellenőrizendő **időszak**: a 2016. és 2017. év

Az ellenőrzés **jellege**: általános gazdasági

A szükséges ellenőrzési **kapacitás**: 25 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: IV. negyedév

Az ellenőrzés **módszere**: tételes vagy szúrópróbaszerű

**II. Téma- és célvizsgálatok**

**1.** Az ellenőrzött **szerv**: **Kolozsvár Utcai Óvoda** (1028 Budapest, Kolozsvár utca 15-19.)

Az ellenőrzés **tárgya** **a belső kontrollrendszer, valamint a gazdálkodási jogkörök.**

Az ellenőrzés **célja** annak megállapítása, hogy szabályszerűen történt-e a belső kontrollrendszer kialakítása és működtetése, valamint hogy betartották-e a gazdálkodási jogkörök szabályozása és gyakorlása során a jogszabályok és a belső szabályok előírásait.

Az ellenőrizendő **időszak**: jelenlegi gyakorlat

Az ellenőrzés **jellege**: témavizsgálat

A szükséges ellenőrzési **kapacitás**: 12 ellenőri munkanap

Az ellenőrzés **típusa**: szabályszerűségi

Az ellenőrzés **ütemezése**: I. negyedév

Az ellenőrzés **módszere**: tételes vagy szúrópróbaszerű

**2.** Az ellenőrzött **szerv** kijelölésére kockázatelemzés alapján később kerül sor. (A készpénz rovancs eredményes lefolytatása érdekében az ellenőrzés előzetes bejelentés nélküli.)

Az ellenőrzés **tárgya** **a készpénz (házipénztár, ellátmány) kezelése, elszámolása.**

Az ellenőrzés **célja** annak megállapítása, hogy a házipénztárak működése, és/vagy az ellátmányokkal kapcsolatos feladatok megfelelően szabályozottak-e, a végrehajtás és az elszámolás megfelel-e a jogszabályban és belső szabályzatokban foglalt előírásoknak. Az utólagos elszámolási kötelezettséggel felvett összegek nyilvántartása megfelelő-e, az elszámolásnál érvényesül-e a bruttó elszámolás elve. A rovancsnál mutatkozik-e hiány vagy többlet.

Az ellenőrizendő **időszak**: jelenlegi gyakorlat

Az ellenőrzés **jellege**: célvizsgálat

A szükséges ellenőrzési **kapacitás**: 5 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: IV. negyedév

Az ellenőrzés **módszere**: tételes vagy szúrópróbaszerű

**3.** Az ellenőrzött **szervek** kijelölésére kockázatelemzés alapján később kerül sor.

Az ellenőrzés **tárgya** **a szervezeti integritást sértő események kezelésének eljárásrendje, valamint az integrált kockázatkezelés eljárásrendje.**

Az ellenőrzés **célja** annak megállapítása, hogy a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 6. § (4) bekezdésének megfelelően a költségvetési szervek elkészítették-e megfelelő tartalommal és szerkezetben a szervezeti integritást sértő események kezelésének eljárásrendjét, valamint az integrált kockázatkezelés eljárásrendjét.

Az ellenőrizendő **időszak**: 2018. év

Az ellenőrzés **jellege**: témavizsgálat

A szükséges ellenőrzési **kapacitás**: 10 ellenőri munkanap

Az ellenőrzés **típusa**: szabályszerűségi ellenőrzés

Az ellenőrzés **ütemezése**: IV. negyedév

Az ellenőrzés **módszere**: tételes

**4.** Az ellenőrzött **szervek** kijelölésére az Intézményirányítási Osztállyal, a Pénzügyi és Költségvetési Osztállyal, és az Intézménygazdálkodási Osztállyal történt egyeztetés után, kockázatelemzés alapján később kerül sor.

Az ellenőrzés **tárgya** **a 2017. vagy a 2018. évben igénybe vett, a központi költségvetésből származó támogatások igénylésének vagy elszámolásának megalapozottsága.**

Az ellenőrzés **célja** annak megállapítása, hogy a támogatások igénylése és/vagy elszámolása a megfelelő jogcímeken és megalapozottan történt-e, megfelel-e a jogszabályi előírásoknak. Rendelkeznek-e az igénylést alátámasztó dokumentumokkal.

Az ellenőrizendő **időszak**: 2017. vagy 2018. év

Az ellenőrzés **jellege**: témavizsgálat

A szükséges ellenőrzési **kapacitás**: 15 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: IV. negyedév

Az ellenőrzés **módszere**: tételes vagy szúrópróbaszerű

**III. Utóvizsgálatok**

**1.** Az ellenőrzött **szerv: Községház Utcai Óvoda** (1028 Budapest, Községház utca 4.)

Az ellenőrzés **tárgya a 2017. évben elvégzett pénzügyi-gazdasági ellenőrzés utóvizsgálata**

Az ellenőrzés **célja** annak megállapítása, hogy a 2017. évi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

Az ellenőrizendő **időszak**: az előző ellenőrzés óta eltelt időszak, és a jelenlegi gyakorlat.

Az ellenőrzés **jellege**: utóellenőrzés

A szükséges ellenőrzési **kapacitás**: 14 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: I. negyedév

Az ellenőrzés **módszere**: tételes vagy szúrópróbaszerű

**C. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságokkal kapcsolatos tulajdonosi ellenőrzések**

**1.** Az ellenőrzött **szerv**: **II. kerületi Kulturális Közhasznú Nonprofit Kft.** (1024 Budapest, Marczibányi tér 5/a.)

Az ellenőrzés **tárgya** **a gazdasági társaság gazdálkodásának ellenőrzése.**

Az ellenőrzés **célja** annak értékelése, hogy az önkormányzat vagyongazdálkodási tevékenysége során szabályszerűen gyakorolta-e tulajdonosi jogait; a gazdasági társaság szabályozottsága, gazdálkodása és vagyongazdálkodási tevékenysége, bevételeinek és ráfordításainak elszámolása megfelelt-e a jogszabályi és tulajdonosi előírásoknak; a gazdasági társaság kötelezettségállománya jelentett-e kockázatot a működésre, valamint a gazdálkodás átláthatósága és elszámoltathatósága érdekében biztosítva volt-e a szolgáltatás díjának megalapozottsága szabályszerű önköltségszámítással.

Az ellenőrizendő **időszak**: 2017. év

Az ellenőrzés **jellege**: általános gazdasági

A szükséges ellenőrzési **kapacitás**: 45 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: III. negyedév

Az ellenőrzések **módszere**: tételes vagy szúrópróbaszerű

**D. A helyi nemzetiségi önkormányzatokkal kapcsolatos belső ellenőrzések**

**1.** Az ellenőrzött **szervezeti egységek,** illetveaz ellenőrzött **szerv**: **a Jegyzői Igazgatóság Jegyzői Titkársága, a Gazdasági Igazgatóság Pénzügyi és Költségvetési Osztálya, valamint az Ukrán Önkormányzat** (1024 Budapest, Mechwart liget 1.)

Az ellenőrzés **tárgya** **az Ukrán Önkormányzattal kötött Együttműködési Megállapodás, valamint az Ukrán Önkormányzat működése, gazdálkodása, elszámolása.**

Az ellenőrzés **célja** annak megállapítása, hogy az Együttműködési Megállapodás teljes körűen szabályozza-e a Polgármesteri Hivatal és az Ukrán Önkormányzat kapcsolatát, az Együttműködési Megállapodás megfelel-e a jogszabályi előírásoknak. Az Ukrán Önkormányzat működési és gazdálkodási kereteinek a kialakítása, a működéssel és a gazdálkodással kapcsolatos feladatok ellátása megfelel-e a jogszabályoknak, a feladatalapú, a működési, és a pályázati elszámolásokat határidőre teljesítette-e.

Az ellenőrizendő **időszak**: a feladatalapú elszámolásnál a 2016. év, a működési és a pályázati elszámolásnál a 2017. év

Az ellenőrzés **jellege**: célvizsgálat

A szükséges ellenőrzési **kapacitás**: 15 ellenőri munkanap

Az ellenőrzés **típusa**: szabályszerűségi, pénzügyi ellenőrzés

Az ellenőrzés **ütemezése**: III. negyedév

Az ellenőrzések **módszere**: tételes vagy szúrópróbaszerű

**E. Az Önkormányzat gazdasági szervezettel nem rendelkező költségvetési szerveinek belső ellenőrzése**

**I. Szabályszerűségi ellenőrzések**

**1.** Az ellenőrzött **szerv**: **Pitypang Utcai Óvoda** (1025 Budapest, Pitypang utca 17.)

Az ellenőrzés **tárgya** **az Óvoda szabályzatai.**

Az ellenőrzés **célja** annak megállapítása, hogy az Óvoda rendelkezik-e a működéséhez szükséges összes szabályzattal, a szabályzatok tartalmilag megfelelőek-e, a szabályzatokat folyamatosan felülvizsgálják és aktualizálják-e. Szükség esetén tanácsadó tevékenység nyújtása.

Az ellenőrizendő **időszak**: 2018. év

Az ellenőrzés **jellege**: célvizsgálat

A szükséges ellenőrzési **kapacitás**: 10 ellenőri munkanap

Az ellenőrzés **típusa**: szabályszerűségi ellenőrzés

Az ellenőrzés **ütemezése**: III. negyedév

Az ellenőrzések **módszere**: tételes vagy szúrópróbaszerű

**2.** Az ellenőrzött **szerv**: **Törökvész Úti Kétműves Óvoda** (1022 Budapest, Törökvész út 18.)

Az ellenőrzés **tárgya** **az Óvoda szabályzatai.**

Az ellenőrzés **célja** annak megállapítása, hogy az Óvoda rendelkezik-e a működéséhez szükséges összes szabályzattal, a szabályzatok tartalmilag megfelelőek-e, a szabályzatokat folyamatosan felülvizsgálják és aktualizálják-e. Szükség esetén tanácsadó tevékenység nyújtása.

Az ellenőrizendő **időszak**: 2018. év

Az ellenőrzés **jellege**: célvizsgálat

A szükséges ellenőrzési **kapacitás**: 10 ellenőri munkanap

Az ellenőrzés **típusa**: szabályszerűségi ellenőrzés

Az ellenőrzés **ütemezése**: III. negyedév

Az ellenőrzések **módszere**: tételes vagy szúrópróbaszerű

**II. Utóvizsgálatok**

**1.** Az ellenőrzött **szerv: Budakeszi Úti Óvoda** (1021 Budapest, Budakeszi út 75.)

Az utóvizsgálat **tárgya a 2017. évben elvégzett szabályszerűségi ellenőrzés utóvizsgálata.**

Az ellenőrzés **célja** annak megállapítása, hogy a 2017. évi vizsgálatjavaslatai mennyiben hasznosultak, végrehajtották-e az Intézkedési tervben foglaltakat.

Az ellenőrizendő **időszak**: az előző ellenőrzés óta eltelt időszak, és a jelenlegi gyakorlat.

Az ellenőrzés **jellege**: utóellenőrzés

A szükséges ellenőrzési **kapacitás**: 7 ellenőri munkanap

Az ellenőrzés **típusa**: szabályszerűségi ellenőrzés

Az ellenőrzés **ütemezése**: I. negyedév

Az ellenőrzés **módszere**: tételes vagy szúrópróbaszerű

**KOCKÁZATELEMZÉS**

**a 2018. évi**

**belső ellenőrzési munkatervhez**

A Bkr. 31. § (2) bekezdése értelmében “Az éves ellenőrzési tervnek a stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon kell alapulnia.”

**A. A Polgármesteri Hivatal működésével kapcsolatos ellenőrzések kockázatelemzése**

**1.** Az éves ellenőrzési terv összeállításakor kiemelt figyelmet fordítottam a Polgármesteri Hivatalban lefolytatott külső ellenőrzések által tett, intézkedést igénylő megállapításokra, javaslatokra. Áttekintettem a 2016. évi és a 2017. évi külső ellenőrzésekhez kapcsolódó intézkedések nyilvántartását, és ez alapján kerül majd ellenőrzésre **az Állami Számvevőszék „Önkormányzatok belső kontrollrendszere, Az önkormányzatok belső kontrollrendszere kialakításának és működtetésének ellenőrzése – Budapest Főváros II. Kerület 2017.” címmel készült jelentésében tett összefoglaló megállapítások és javaslatok végrehajtására kiadott I-303-5/2017. Polgármesteri-Jegyzői Együttes Intézkedés végrehajtása.**

**2.** A Polgármesteri Hivatal belső ellenőrzési tervének összeállítását megelőzően, tekintettel arra, hogy a jogszabály (Bkr.) előírása szerint a belső ellenőrzési tervnek a kockázatelemzés alapján felállított prioritásokon (is) kell alapulnia, írásban kértem a Vezetőséget, hogy ha a Polgármesteri Hivatal működésében, gazdálkodásában van általuk kockázatosnak ítélt terület, vagy folyamat, vagy van egyéb ellenőrzési témajavaslatuk, azt jelezzék felém, amelyre így a tervezés során kiemelt figyelmet fordítok, és a lehető legrövidebb időn belül ellenőrizzük majd. Ez alapján kerül majd ellenőrzésre a még 2016-ban az akkori Városrendészeti és Környezetvédelmi Iroda vezetője által javasolt, **a** (jelenlegi) **Városüzemeltetési Igazgatóság Parkolási Osztályának és Parkolási Ügyfélszolgálatának követeléskezelő tevékenysége.**

Más vezetőtől nem kaptam javaslatot a belső ellenőrzési terv összeállításához.

**3.** Az államháztartás számviteléről szóló 4/2013. (I. 11.) Korm. rendelet 22. § (1) bekezdése szerint az éves költségvetési beszámoló elkészítéséhez, a mérleg tételeinek alátámasztásához olyan leltárt kell összeállítani és megőrizni, amely tételesen, ellenőrizhető módon tartalmazza a mérlegben szereplő eszközöket és forrásokat. A (2) bekezdés szerint a leltározás végrehajtását a számvitelről szóló 2000. évi C. törvény 69. § (3) bekezdése szerint kell végrehajtani. A számvitelről szóló 2000. évi C. törvény 69. § (3) bekezdése szerint ha a Polgármesteri Hivatal a számviteli alapelveknek megfelelő folyamatos mennyiségi nyilvántartást vezet, a leltárba bekerülő adatok valódiságáról – a leltár összeállítását megelőzően – leltározással köteles meggyőződni, és azt az eszközök és a források leltárkészítési és leltározási szabályzatában meghatározott időszakonként, de legalább háromévente mennyiségi felvétellel kell elvégeznie. A Polgármesteri Hivatal élt a jogszabály adta lehetőséggel, és a Leltározási és Leltárkészítési szabályzatában foglaltaknak megfelelően a 2013. év után csak 2016-ban leltározott újra mennyiségi felvétellel. Ezért indokoltnak találtam **az Önkormányzat 2016. évi beszámolója mérlegtételeinek alátámasztásaként elvégzett eszközök és források selejtezésének és leltározásának ellenőrzését.**

**4.** Az Áht. 70. § (1) c) pontja szerint az irányító szerv belső ellenőrzést végezhet az irányító szerv által nyújtott költségvetési támogatások felhasználásával kapcsolatosan a kedvezményezetteknél és a lebonyolító szerveknél. Ezen jogszabályi felhatalmazás alapján terveztem **az Önkormányzat által nyújtott költségvetési támogatások felhasználásának ellenőrzését.** A kedvezményezettek a támogatás elszámolásához többnyire másolatban nyújtják be a számlákat. Másolat alapján nem, csak helyszíni ellenőrzéssel lehet megállapítani, hogy a szabályos elszámolásnak megfelelően a szükséges záradékot rávezették-e az eredeti számlára.

**B. Az Önkormányzat irányítása alá tartozó költségvetési szervekkel kapcsolatos felügyeleti jellegű ellenőrzések kockázatelemzése**

A pénzügyi-gazdasági ellenőrzésbe, továbbá a téma- és célvizsgálatokbabevont intézmények kiválasztása kockázatelemzés alapján történt.(Lásd 1. melléklet: „**Kockázatelemzés a 2018. évi belső ellenőrzési munkatervhez**”) Az ehhez kapcsolódó módszertan a következő:

- vezetői megbízás esetén a **hátralévő évek száma** alapján 0 és 1 év esetén magas (M), 2 év és annál hosszabb időszak esetén alacsony (A) a kockázat.

- a korábbi vizsgálat (elsősorban pénzügyi-gazdasági ellenőrzés) óta **eltelt időszak hossza** esetén 1-3 év között alacsony (A), 4 év és ennél hosszabb időszak esetén magas (M) a kockázat.

**1.** A fenti módszertan szerint elsősorban azokat az intézményeket vontam be az ellenőrzésekbe, amelyeknél mindkét szempont szerint magas a kockázat. A **Család- és Gyermekjóléti Központnál** utoljára 15 éve volt átfogó pénzügyi-gazdasági ellenőrzés, amelynek 13 éve volt az utóvizsgálata, és utoljára 4 éve volt témavizsgálat a belső kontrollrendszer (kontrollkörnyezet, kockázatkezelés, kontrolltevékenységek, információ és kommunikáció, monitoring) kialakításával, működtetésével, valamint akötelezettségvállalás, ellenjegyzés, teljesítésigazolás, érvényesítés és utalványozás rendjének kialakításával kapcsolatban, amelynek 3 éve volt az utóvizsgálata. Az intézményvezetőnek 2020. július 14-én jár le a vezetői megbízása.

**2.** A **Kolozsvár Utcai Óvodánál** 9 éve volt átfogó pénzügyi-gazdasági ellenőrzés, amelynek 7 éve volt az utóvizsgálata, és 7 éve volt témavizsgálat a 2010/2011. nevelési év október 1-jei közoktatási statisztikai létszámának ellenőrzése tárgyában, ehhez kapcsolódó utóvizsgálatra nem volt szükség. Az intézményvezetőnek 2019. augusztus 31-én jár le a vezetői megbízása.

**3.** A készpénz kezelésemindig magas kockázatot rejt magában, ezért tartom szükségesnekminden évben **a készpénz (házipénztár, ellátmány) kezelésének, elszámolásának az ellenőrzését.** A készpénz rovancs eredményes lefolytatása érdekében az ellenőrzés előzetes bejelentés nélküli, ezért a fenti célvizsgálathoz az év folyamán fogjuk kiválasztani az intézményt, szintén a kockázatelemzés alapján.

**4.** A Bkr. 2016. október 01-től hatályos 6. § (4) és (4a) bekezdése szerint a költségvetési szerv vezetője köteles szabályozni **a szervezeti integritást sértő események kezelésének eljárásrendjét, valamint az integrált kockázatkezelés eljárásrendjét.** A szervezeti integritást sértő események kezelésének eljárásrendje tartalmazza a bejelentett kockázatok és események előzetes értékelésének módszertanát, a bejelentés kivizsgálásához szükséges információk összegyűjtésének módját, az érintettek meghallgatásának eljárási szabályait, a vonatkozó dokumentumok átvizsgálásának szabályait, a szervezeti integritást sértő események elhárításához szükséges intézkedéseket, az alkalmazható jogkövetkezményeket, a bejelentő szervezeten belüli védelmére, illetve elismerésére, valamint a vizsgálat eredményéről való tájékoztatására vonatkozó szabályokat és a szervezeti integritást sértő események bekövetkezésének megelőzésére kialakított eljárási szabályokat. Fontosnak tartom annak ellenőrzését, hogy az intézmények eleget tettek-e a jogszabályi kötelezettségüknek, és elkészítették-e az új szabályzatokat. Ehhez kapcsolódóan a Nemzetgazdasági Minisztérium Államháztartási Szabályozási Főosztálya 2017. szeptemberében jelentette meg legújabb szakmai segédletét „Államháztartási belső kontroll standardok és gyakorlati útmutató” címmel, amely segíti a költségvetési szervek vezetőit és munkatársait a belső kontrollrendszer megfelelő kialakításában és működtetésében. Ez az Útmutató gyakorlati segítséget nyújt mindkét eljárásrend elkészítéshez. A szakmai segédlet megjelenéséről, és elérési helyéről tanácsadó tevékenységem keretében 2017. október 19-én email formájában tájékoztattam az Önkormányzat összes intézményvezetőjét. A fenti témavizsgálathoz az év folyamán fogjuk kiválasztani az intézményt, szintén a kockázatelemzés alapján.

**5.** A belső ellenőrzési terv összeállítása előtt áttekintettem a Polgármesteri Hivatal valamennyi Irodájának/Osztályának a kockázatelemzését. A Művelődési Iroda/Intézményirányítási Osztály kockázatelemzése kiemelt-kritikus kockázatként tartalmazza a normatívák igénylését és elszámolását, elemzésük szerint „az intézmények normatív támogatási tervezési, adatszolgáltatási tevékenysége nem kellően megbízható, ami az Önkormányzat költségvetési tervezési munkáját nehezíti, kockázati terhét növeli, és a nem megalapozott tervezés az Önkormányzatnak visszafizetési kötelezettséggel jár.” Ez alapján került a tervbe annak ellenőrzése, hogy **a 2017. vagy a 2018. évben igénybe vett, a központi költségvetésből származó támogatások igénylése vagy elszámolása megalapozott-e.**

**6.** Fontosnak tartom, és ebben a korábbi években elvégzett utóellenőrzések tapasztalatai is megerősítenek, hogy minden esetben **utóvizsgálat** keretében ellenőrizzük a korábbi vizsgálat megállapításai és javaslatai alapján készített Intézkedési tervben foglaltak végrehajtását. Ez alapján kerül sor a **Községház Utcai Óvodában** 2017. évben elvégzett pénzügyi-gazdasági ellenőrzés utóvizsgálatára.

**C. Az Önkormányzat irányítása alá tartozó köztulajdonban álló (többségi tulajdonában lévő) gazdasági társaságokkal kapcsolatos tulajdonosi ellenőrzések kockázatelemzése**

Az Áht. 70. § (1) d) pontja szerint az irányító szerv belső ellenőrzést végezhet az irányítása alá tartozó bármely, a köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontjában meghatározott köztulajdonban álló gazdasági társaságnál. A köztulajdonban álló gazdasági társaságok takarékosabb működéséről szóló 2009. évi CXXII. törvény 1. § a) pontja szerint köztulajdonban álló gazdasági társaság az a gazdasági társaság, amelyben a helyi önkormányzat külön-külön vagy együttesen számítva többségi befolyással rendelkezik.

A belső ellenőrzés utoljára 2012-ben vizsgálta átfogóan II. kerületi önkormányzati gazdasági társaság gazdálkodását, ezért fontosnak tartottam, hogy a jövő évben is ellenőrizzük valamelyik II. kerületi önkormányzati gazdasági táraság gazdálkodását. Kockázatelemzés alapján a 2012. júliusában alapított **II. Kerületi Kulturális Közhasznú Nonprofit Kft.**-t választottam, amely eddig még a belső ellenőrzés által nem volt ellenőrizve.

**D. A helyi nemzetiségi önkormányzatokkal kapcsolatos belső ellenőrzések kockázatelemzése**

Az Áht. 6/C. §-a szerint a helyi önkormányzat bevételeivel és kiadásaival kapcsolatban az ellenőrzési feladatok ellátásáról az önkormányzati hivatal gondoskodik. Ezt a bekezdést a helyi nemzetiségi önkormányzatra is alkalmazni kell, azzal, hogy helyi önkormányzaton helyi nemzetiségi önkormányzatot kell érteni, illetve hogy a **helyi nemzetiségi önkormányzat** bevételeivel és kiadásaival kapcsolatban az ellenőrzési feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja.

A Bkr. 15. § (7) a) pontja szerint a helyi nemzetiségi önkormányzat belső ellenőrzési feladatait a képviselő-testület döntése alapján elláthatja az irányító szerv által foglalkoztatásra irányuló jogviszonyban alkalmazott belső ellenőr.

A fenti jogszabályi előírás alapján került tervezésre a nemzetiségi önkormányzatokkal kapcsolatos ellenőrzés. A II. kerületben jelenleg 11 helyi nemzetiségi önkormányzat működik, amelyek közül az **Ukrán Önkormányzat**ot választottam. (Az Ukrán Önkormányzatot a belső ellenőrzés eddig még nem vizsgálta.)

**E. Az Önkormányzat gazdasági szervezettel nem rendelkező költségvetési szerveinél lefolytatandó belső ellenőrzések kockázatelemzése**

2017. január 01-től a Bkr. előírása szerint a gazdasági szervezettel nem rendelkező költségvetési szervek belső ellenőrzését a gazdasági szervezetének feladatait ellátó költségvetési szerv, vagy az irányító szerv által kijelölt szerv végzi.(15. § (4)) Az a belső ellenőr, aki a (4) bekezdés alapján a gazdasági szervezettel nem rendelkező önkormányzati költségvetési szerv belső ellenőrzését is ellátja, ennél a szervnél az irányító (vagy az általa kijelölt) szerv belső ellenőreként ugyanarra a területre vonatkozóan az előző vizsgálatot követő egy éven belül vizsgálatvezetőként nem végezhet ellenőrzést.(15. § (4b)) Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a belső ellenőrzést ellátó szervnek a tervezés során elkülönítetten kell terveznie az irányító szervként, illetve a költségvetési szerv belső ellenőreként végzett ellenőrzéseket. Azon ellenőrzések tervezésébe, amelyeket belső ellenőrként végez el, be kell vonnia az irányított szervet, továbbá az ennek eredményeként elkészített éves ellenőrzési tervét az irányított költségvetési szerv vezetőjének kell jóváhagynia.(29. § (4)) Ha a költségvetési szerv belső ellenőrzését az irányító szerve vagy az irányító szerv által kijelölt szerv látja el, a költségvetési szerv vezetője alatt az irányított szerv vezetőjét kell érteni azon ellenőrzések végrehajtása esetén, ahol az irányító szerv belső ellenőre az irányított szerv belső ellenőreként jár el.(35. § (8))

**1. és 2.** A 2018. évi belső ellenőrzési terv összeállítása előtt emailben kértem az összes, gazdasági szervezettel nem rendelkező intézményünk vezetőjét, hogy ha szükségesnek érzi és szeretné az intézményében valamilyen témában vagy területen belső ellenőrzés lefolytatását, azt jelezze felém, hogy azt a tervezés során figyelembe tudjam venni. A 19 intézményünkből 2 óvodavezető jelezte, hogy szükségesnek tartja, és ezért kéri a szabályzatainak a vizsgálatát. Ez alapján került be az tervbe a **Pitypang Utcai Óvoda** és a **Törökvész Úti Kézműves Óvoda** belső ellenőrzése.

**3.** Fontosnak tartom, és ebben a korábbi években elvégzett utóellenőrzések tapasztalatai is megerősítenek, hogy minden esetben **utóvizsgálat** keretében ellenőrizzük a korábbi vizsgálat megállapításai és javaslatai alapján készített Intézkedési tervben foglaltak végrehajtását. Ez alapján kerül sor a **Budakeszi Úti Óvodában** 2017. évben elvégzett szabályszerűségi ellenőrzés utóvizsgálatára.

A fenti ellenőrzésekben érintett 3 óvodavezető írásbeli jóváhagyása az éves ellenőrzési terv E. pontjára vonatkozóan folyamatban van.

Budapest, 2017. december 06.

Tuba Mónika

belső ellenőrzési vezető

